El fiume Timavo el nasse cofà surtiva valcïusana ai pìe del Monte Nevoso, in Slovenia ), a poca distanza dal confin co la Crovazia , e el sboca in mar da le bande de San joani de Duin . El xe cognossùo par vìa del so longo parcorso soteragno de cerca 40 chilometri che, da le Grote de San Canzian - Škocjan in Slovegna, passando par l'Abisso de Trebizian, el riva al paese de San Joani de Duin. Qua el riconpar par dopo sbocar inte Golfo de Trieste dopo un par de chilometri. Tal percorso el vien considerà cofà uno dei pì intaressanti fenomeni carseghi Dal nome del fiume Timavo, riva el nome de la omonema società di canotieri sita a Monfalcon. L'area de le risuntive, posta itne'l comun de Duin-Aurisina, fin da l'antighetà el xe stà inportante logo di culto. La presenza de un fiume che el sortiva da la tera la gaveva incuriosìo e inpaurìo le popołasion primitive. Se veneava Ercold, Saturno, la Spea Augusta, Libaro Augusto e el dìo Temavus, dal qual el fiume el ga cïapà el nome.